**Likumprojekta "Grozījumi Mikrouzņēmumu nodokļa likumā" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Mikrouzņēmumu nodokļa likuma Pārejas noteikumu 21.punkts nosaka, ka Ministru kabinets līdz 2017.gada 1.jūnijam iesniedz Saeimai likumprojektus, kas paredz jauna specializēta vienkāršota nodokļu regulējuma ieviešanu mazajiem uzņēmumiem un mikrouzņēmumiem, lai aizstātu mikrouzņēmumu nodokļa režīmu.Mikrouzņēmumu nodokļa likums Saeimā tika pieņemts 2010.gada 9.augustā un tas stājās spēkā 2010.gada 1.septembrī. Mikrouzņēmumu nodokļa (turpmāk - MUN) ieviešanai bija 3 galvenie mērķi: veicināt uzsākt uzņēmējdarbību, vienkāršot nodokļu piemērošanu un mazināt ēnu ekonomiku. MUN ieviešanai ir bijusi pozitīva ietekme uz tautsaimniecību, jo radīja vienkāršotu nodokļu režīmu maziem uzņēmumiem, veicināja jaunu uzņēmumu skaita pieaugumu, MUN ieņēmumi valsts budžetā ik gadus pieauga. Vienlaicīgi ar pozitīvajiem aspektiem analīze liecina, ka esošajā MUN režīmā ir arī vairākas identificētās problēmas, kuras nepieciešams risināt, pilnveidojot tiesisko regulējumu. Tomēr, identificēto problēmu dēļ MUN nav jālikvidē pilnībā, jo, kā to liecina arī sabiedrības iesaiste, lielākā daļa aptaujāto nodokļu maksātāju vēlas saglabāt eosošo MUN režīmu. Tādēļ likumprojekts "Grozījumi Mikrouzņēmumu nodokļa likumā" (turpmāk – likumprojekts) izstrādāts, lai precizētu esošo MUN regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Problēmas, kuru risināšanai tiesību akta projekts izstrādāts 1. Esošais MUN režīms tiek izmantots darba spēka nodokļu sloga optimizēšanai, tādēļ rada negodīgu konkurenci un nesabalansētu uzņēmējdarbības vidi.No datu analīzes ir konstatējams, ka pieaug darba ņēmēju skaits, kuri pilnīgi vai daļēji ir nodarbināti mikrouzņēmumos. Kopējais darba ņēmēju skaits 2011.-2016.gada periodā pieauga par 10,3 %, kaut gan vispārēja režīma valsts sociālās apdrošināšanas obligātās iemaksas (turpmāk – VSAOI) un iedzīvotāju ienākuma nodokļa (turpmāk – IIN) darba ņēmēju skaits pieauga tikai par 1,9 %. Līdzīga tendence līdz 2017.gadam bija vērojama arī, apskatot nodokļu maksātāju skaitu, kurā MUN pieaug, lai arī saimnieciskās darbības veicēju vai vispārējā nodokļu maksāšanas režīmā strādājošu komercsabiedrību skaits būtiski nemainās. Tātad, kopš 2015.gada maija samazinās darba ņēmēju skaits pie vispārējā nodokļu režīmā strādājošiem darba devējiem.MUN reģistrācijas un uzskaites dati par 2015.gadu liecināja, ka no MUN režīma uz vispārējo nodokļu maksāšanas kārtību pārgāja tikai 3% no MUN maksātājiem. Ar 2016.gada 31.decembri mikrouzņēmumu nodokļa statusu, pārejot uz vispārējo nodokļu maksāšanas režīmu, zaudēja 6 189 nodokļu maksātāji, kas ir par 2 817 nodokļu maksātājiem jeb 83,5 % vairāk nekā ar 2015.gada 31.decembri. Tomēr, arī no vispārējā režīma pāriet uz MUN režīmu. Piemēram, 2017.gada 1.janvārī 1173 nodokļu maksātāji ir pārreģistrējušies no vispārējā nodokļu maksāšanas režīma uz MUN režīmu.12,7 % no visiem mikrouzņēmumu nodokļa maksātājiem kā pamatdarbības veidu ir norādījuši pārējo individuālo pakalpojumu sniegšanu, savukārt 7,8 % kā pamatdarbības veidu ir norādījuši specializētos būvdarbus un 6,8% juridiskos un grāmatvedības pakalpojumus. 2015.gadā ap 11% no visiem MUN bija tādi mikrouzņēmumi, kuros strādājošie saņēma atalgojumu, lai gan mikrouzņēmumam nebija apgrozījums, vai tas bija ļoti mazs. Valsts ieņēmumu dienests identificēja vairākus komersantus, kuros tika pārtrauktas darba attiecības ar darba ņēmēju, bet faktiski tās turpinājās sniedzot pakalpojumus jau MUN režīma ietvaros. Veicot kontroles pasākumus, ir konstatēti gadījumi, kad pakalpojuma sniedzēji – MUN maksātāji strādā uz pakalpojuma saņēmēja iekārtām, bet būvniecībā – objektos MUN maksātāji izmanto materiālus, darba rīkus, kas pieder pakalpojuma saņēmējam. Sākotnējie analīzes rezultāti liecina, ka faktiski daudzi uzņēmumi izmanto MUN, lai optimizētu nodokļu slogu (jo pastāv nodokļu sloga plaisa starp MUN un vispārīgo režīmu), nevis tam mērķim, kam MUN tika ieviests, proti vienkāršotai nodokļa piemērošanai, uzņēmējdarbības vides attīstībai. Ņemot vērā MUN apgrozījuma un mikrouzņēmumu darba algas fonda attiecības pētījumus pēdējo gadu laikā, konstatēts, ka noteikta daļa MUN maksātāju gandrīz visu savu apgrozījumu novirza darba samaksai. Galvenais cēlonis tam ir tas, ka MUN režīmā ir krietni zemāks kopējais nodokļu slogs par vispārējo režīmu. Atkarībā no apgrozījuma, darbinieku skaita, nozares, citiem izdevumiem (piemēram, materiālietilpīgās nozarēs) un citiem faktoriem, kopējais nodokļus slogs var būtiski atšķirties.2. Esošais MUN režīms rada sociālās nodrošinājuma problēmas mikrouzņēmumos strādājošiem.Saskaņā ar Mikrouzņēmumu nodokļa likuma 9.panta otro daļu Valsts sociālās apdrošināšanas aģentūra (turpmāk - VSAA) iemaksu objektu aprēķina katram mikrouzņēmuma darbiniekam proporcionāli mikrouzņēmuma darbinieku skaitam katrā mēnesī un to faktiskajiem ienākumiem. Praksē mikrouzņēmumu darbinieku iemaksu objekts faktiski ir 24-30% no deklarētajiem ienākumiem. Tas nozīmē, ka sociālā riska iestāšanās gadījumā šīs personas būs mazāk sociāli aizsargātas, jo pakalpojumu apmēri tiks aprēķināti no daudz zemākiem iemaksu objektiem. Mikrouzņēmumu darbinieku iemaksu objekts 2011.-2016.gadā vidēji mēnesī ir ap 40% no valstī noteiktās minimālās darba algas. Tādējādi mikrouzņēmumu darbinieku veiktās iemaksas nav pietiekamas, lai nodrošinātu uzkrājumu minimālās vecuma pensijas apmēram, un nodokļu maksātājiem, kuri maksā iemaksas vispārējā kārtībā, būs faktiski jāuztur mikrouzņēmumu darbinieki, tiem sasniedzot pensijas vecumu. Jāuzsver, ka iepriekš Finanšu ministrijas izstrādātie risinājumi situācijas risināšanai, piemēram, par minimālajām sociālām iemaksām nav atbalstīti, jo tie radītu būtiskus apgrūtinājumus uzņēmumiem ar maziem ienākumiem.Tiesiskā regulējuma mērķis un būtībaVeikt uzlabojumus nodokļu regulējumā uzņēmējdarbības uzsācējiem un uzņēmumiem ar mazu ikgadēju apgrozījumu (ieņēmumiem) šādos virzienos: 1) piemērot vienkāršu un saprotamu nodokļu samaksas risinājumuTiek saglabāts vienkāršots maksāšanas princips un vienota nodokļa likme 15% apmēra no apgrozījuma, jo tas būtiski atvieglo administratīvo slogu uzņēmējdarbības uzsācējiem un uzņēmumiem ar mazu ikgadēju apgrozījumu. Papildus tam, tiek pilnveidotas nodokļa deklarēšanas un maksāšanas iespējas, paredzot kā izvēles iespēja tiem uzņēmumiem, kuri izmanto tikai bezskaidras naudas norēķinus, nodokļa automātiska uzskaite un apmaksa pēc VID nodokļa rēķina vai nodokļa iekasēšana no kopējā konta nodokļu vajadzībām, atsakoties no deklarācijām vispār.2) Atbalsts uzņēmējdarbības uzsācējiem un uzņēmumiem ar mazu ikgadēju apgrozījumuPēc būtības Latvijā uzņēmējdarbības veicināšanas atbalsts tās sākotnējā attīstības posmā ir sadalīts 3 uzņēmējdarbības veicēju segmentiem, ņemot vērā to darbības specifiku: 1) strauji augošie uzņēmumi – augsta riska biznesa projekti;2) uzņēmējdarbības uzsācēji, kuru darbība ar laiku paplašinās, paplašinoties to profesionalitātei un pieredzei;3) dzīves stila jeb t.s. life-style uzņēmumi jeb mikro / mazie uzņēmumi, kuru darbība attīstās līdz noteiktam līmenim – piem., apgrozījumam – tā rezultātā tiek gūti ienākumi savas labklājības līmeņa nodrošināšanai. Strauji augošiem uzņēmumiem jau ir rasts atbalsts ar Jaunuzņēmumu darbības atbalsta likumā ietvertajiem risinājumiem, tajā skaitā ar atbalsta programmu fiksēta maksājuma veikšanai. Taču ir nepieciešams atbalstīt arī uzņēmējdarbības uzsācējus, kuru darbība ar laiku paplašinās, kā arī mikro / mazos uzņēmumus, kuru darbība attīstās līdz noteiktam līmenim. Šajā sakarā paredzēts noteikt turpmākajam īpašajam nodokļu maksāšanas režīmam noteikt pieļaujamo apgrozījumu, kas būtu vienāds ar PVN reģistrācijas slieksni (pašreiz 50000 EUR gadā).3) Darbinieku sociālās garantijasMikrouzņēmumu nodokļa likums paredz, ka no mikrouzņēmumu nodokļa maksātāja valsts budžetā iemaksātā mikrouzņēmumu nodokļa 80% tiek novirzīti valsts sociālās apdrošināšanas obligāto iemaksu kontā.Lai risinātu iepriekš minētās darbinieku sociālo garantiju problēmas, paredzēts novirzīt valsts sociālās apdrošināšanas obligāto iemaksu kontā vismaz 95% no nodokļa maksājumiem.Turklāt, darbiniekam ir jādod tiesības brīvprātīgi pievienoties valsts sociālajai apdrošināšanai. Šo informāciju jāietver darba līgumā.4) Negodīgas konkurences nepieļaušanaMikrouzņēmumu nodokļa likums paredz virkni ierobežojumu MUN režīma izmantošanai. Nepieciešams saglabāt ierobežojumus, kuros gadījumos uzņēmumam zūd tiesības izmantot īpašo maksāšanas kārtību, kā arī, kas nepieļautu nodokļu optimizāciju, tajā skaitā iedzīvotāju ienākuma nodokļa atlaides ierobežojumus, personāla noma ierobežojumus, maksimālo darbinieku skaitu, maksimālo darba algu. Likumprojektā tiek piedāvāts palielināt maksimālo darba algu uz 900 EUR mēnesī vienam darbiniekam, kas būtu samērīgi ar vidējo darba algu valstī un tās gaidāmo pieaugumu. Vienlaicīgi, nepieciešami papildu ierobežojumi, ka mikrouzņēmumā gūto ienākumu attiecina uz darbinieka gada ienākumiem (darba algu), kas atbilstu gada vidējai darba algai valstī. Ienākumiem virs gada vidējās darba algas valstī būtu nosakāms līdzvērtīgs nodokļu slogs ar vispārējā režīmā strādājošiem darbiniekiem. Nav efektīvi ierobežot darbiniekiem iespējas strādāt vairākos MU, vai noteikt darba devējam pienākumu sākt piemērot nodokļus darbiniekam vispārējā kārtībā, ja tas piemēram strādā trešajā MU. Darba devējs var nezināt, kādos vēl uzņēmumos darbinieki strādā, vai darba ņēmējs var negribēt, ka darba devējs to zina (atbilstoši personas datu aizsardzības principam). Šādu ierobežojumu būtu apgrūtinoši izkontrolēt, tas sarežģītu MUN maksāšanu un deklarēšanu, kā arī tas ierobežotu darbinieku rīcību brīvajā darba tirgū. Tādēļ, kā iespējamais risinājumu ir aplikt ar nodokļiem vispārējā kārtībā (IIN, VSAOI) taksācijas gada ienākumu (darba algu) tiem darbiniekiem, kuru kopējie ienākumi (darba alga) no mikrouzņēmumiem pārsniedz 10800 EUR taksācijas gadā. Papildu nodokļu slogs novērstu optimizācijas iespējas. Tas neierobežotu darbiniekus strādāt vairākos MU (piemēram, veikt neregulārus darbus, sezonas darbus vtml.) par samērīgu samaksu. Nodokļi nosakāmi rezumējošā kārtībā no darbinieka (IIN nodokļa maksātāja) gada ienākumu deklarācijas par taksācijas gadu. |
| 3. | Projekta izstrādē iesaistītās institūcijas | Lai izpildītu Ministru kabineta 2016. gada 29. septembra rīkojuma Nr. 566 “Par konceptuālo ziņojumu “Par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem”” (prot. Nr. 48, 52. §) 4.punktā doto uzdevumu Ekonomikas ministrija izveidoja darba grupu. Darba grupa, kurā strādāja gan stratēģiskie partneri no Ekonomikas, Labklājības un Finanšu ministrijām, gan eksperti no plaši pārstāvētām uzņēmēju organizācijām, intensīvi strādāja pie nodokļu modeļa un meklēja nodokļa modeļa risinājumus mazajiem uzņēmējiem (ar mazu apgrozījumu), tostarp uzņēmējdarbības uzsācējiem. Darba grupa izskatīja dažādus viedokļus un iespējamos risinājumus.Padziļinātas izpētes un plašas viedokļu apmaiņas rezultātā tika identificēti vairāki iespējamie jauni nodokļu varianti. Izsvērta lēmuma pieņemšanai valdībā, ļoti būtisks ir pašu mazo uzņēmēju viedoklis, tādēļ Ekonomikas ministrija rīkoja Latvijas mazo uzņēmumu aptauju par problēmām un izaicinājumiem nodokļu sistēmā, kā arī ieteikumiem uzņēmējdarbības vides uzlabošanā mazajiem uzņēmumiem nodokļu jomā. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Projektā ietvertās normas attiecas uz saimnieciskās darbības veicējiem fiziskām personām (individuālais komersants vai Valsts ieņēmumu dienestā reģistrēts saimnieciskās darbības veicējs), individuālajiem uzņēmumiem, zemnieka vai zvejnieka saimniecībām vai sabiedrībām ar ierobežotu atbildību, kuri atbilst šādiem kritērijiem:* dibinātāji un dalībnieki ir fiziskas personas;
* apgrozījums kalendāra gadā nepārsniedz 50 000 euro;
* darbinieku skaits ne vairāk kā 5 cilvēki jebkurā brīdī gada laikā.
 |
| 2. | Tiesiskā regulējuma ietekme uz tautsaimniecību un administratīvo slogu | Uzņēmējdarbības uzsācēji, uzņēmēji ar mazu vai neregulāru ienākumu ir nozīmīgi ekonomikas dalībnieki), kuri ir jāizvērtē, izstrādājot nodokļu politikas instrumentus. Ir būtiski veidot tādu uzņēmējdarbības ekosistēmu, kas labvēlīga šo uzņēmumu tālākai izaugsmei, tajā skaitā attiecībā uz nodokļu sistēmu. Ņemot to vēra, ir nepieciešams saglabāt īpašu vienkāršu nodokļu regulējumu maziem uzņēmumiem.Papildus tam, ieviešot iespēju, ka nodoklis tiek ieturēts no nodokļa maksātāja konta, neprasot tam deklarāciju un maksāšanu, būtiski samazinātos administratīvais slogs. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 4 200 000 | 4 200 000 | 4 200 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | -900 000 | -900 000 | -900 000 |
| 1.2. valsts speciālais budžets | 0 | 0 | 7 200 000 | 7 200 000 | 7 200 000 |
| 1.3. pašvaldību budžets | 0 | 0 | -2 100 000 | -2 100 000 | -2 100 000 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Režīmu turpmāk varēs izmantot ne tikai esošie mikrouzņēmumu nodokļa maksātāji, bet arī saimnieciskās darbības veicēji, kuri atbildīs noteiktajiem principiem. Kopā to varētu izmantot ap 27 tūkst. esoši mikrouzņēmumu nodokļa maksātāji, kuros nodarbināti ap 68 tūkst. darbinieku. Pieaugot ekonomiskajām aktivitātēm, pieaugs budžeta ieņēmumi. Mainot valsts budžetā iemaksātā mikrouzņēmumu nodokļa ieņēmumu sadalījumu, palielināsies valsts speciālā budžeta ieņēmumi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Grozījumi likumā “Par iedzīvotāju ienākuma nodokli”, paredzot aplikt ar nodokļiem vispārējā kārtībā (IIN, VSAOI) taksācijas gada ienākumu (darba algu) tiem darbiniekiem, kuru kopējie ienākumi (darba alga) no mikrouzņēmumiem pārsniedz 10800 EUR taksācijas gadā.
2. Ministru kabineta noteikumi par mikrouzņēmumu nodokļa maksāšanu, izmantojot kopējo kontu
 |
| 2.  | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību |  Likumprojekts šo jomu neskar. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrija rīkoja Latvijas mazo uzņēmumu aptauju par problēmām un izaicinājumiem nodokļu sistēmā, kā arī ieteikumiem uzņēmējdarbības vides uzlabošanā mazajiem uzņēmumiem nodokļu jomā. |
| 2. | Sabiedrības līdzdalība projekta izstrādē | Latvijas mazo uzņēmumu aptauju nodrošināja pētījumu centrs SKDS. |
| 3. | Sabiedrības līdzdalības rezultāti | Pētījumu centra SKDS 2017. gada martā veiktās Latvijas mazo uzņēmumu (uzņēmumi ar darbinieku skaitu no 0 līdz 5 un gada apgrozījumu līdz 100 000 eiro) aptaujas dati liecina, ka salīdzinoši neliela daļa uzņēmumu saskaņā ar to amatpersonu norādīto ir nesen dibināti un ar ambīcijām strauji augt – to norādīja 13% aptaujāto mazo uzņēmumu amatpersonu (15% uzņēmumu grupā, kas ir mikrouzņēmumu nodokļa (MUN) maksātāji, un 11% uzņēmumu grupā, kas maksā nodokļus vispārējā režīmā).Lielākā daļa mazo uzņēmumu amatpersonu kā savam uzņēmumam atbilstošus izvēlējās piezemētākus raksturojumus:* uzņēmuma darbības galvenais mērķis ir palīdzēt uzturēt īpašnieku un tā ģimeni – to norādīja 37% mazo uzņēmumu amatpersonas visu uzņēmumu grupā, 47% - uzņēmumu, kas ir MUN maksātāji, grupā, 29% - uzņēmumu, kas maksā nodokļus vispārējā režīmā, grupā;
* uzņēmuma īpašniekam paralēli uzņēmējdarbībai ir arī citi stabili un garantēti ienākumi (piemēram, algots darbs): 35% - visu uzņēmumu grupā, 29% - uzņēmumu, kas ir MUN maksātāji, grupā, 41% uzņēmumu, kas maksā nodokļus vispārējā režīmā, grupā;
* uzņēmumam nav ambīcijas strauji augt un palielināt apgrozījumu: 21% - visu uzņēmumu grupā, 23% - uzņēmumu, kas ir MUN maksātāji, grupā, 18% - uzņēmumu, kas maksā nodokļus vispārējā režīmā, grupā.
* Attiecībā uz uzņēmuma peļņas izlietojumu apmēram vienlīdz bieži mazo uzņēmumu amatpersonas norādīja, ka:
* uzņēmumam nav bijusi peļņa - to norādīja 31% mazo uzņēmumu amatpersonas visu uzņēmumu grupā, 25% - uzņēmumu, kas ir MUN maksātāji, grupā, 36% - uzņēmumu, kas maksā nodokļus vispārējā režīmā, grupā;
* visa peļņa vai lielākā tās daļa tiek ieguldīta šī uzņēmuma attīstībā – to norādīja 29% uzņēmumu amatpersonas visu uzņēmumu grupā, 25% - uzņēmumu, kas ir MUN maksātāji, grupā, 33% - uzņēmumu, kas maksā nodokļus vispārējā režīmā, grupā;
* peļņa tiek ieguldīta gan šī uzņēmuma attīstībā, gan izmantota īpašnieka/ tā ģimenes uzturēšanā vai citiem ar šo uzņēmumu nesaistītiem mērķiem – to norādīja 27% uzņēmumu amatpersonas visu uzņēmumu grupā, 31% - uzņēmumu, kas ir MUN maksātāji, grupā, 24% - uzņēmumu, kas maksā nodokļus vispārējā režīmā, grupā.

Salīdzinoši retāk aptaujātās uzņēmumu amatpersonas norādīja, ka visa peļņa vai lielākā tās daļa tiek izmantota īpašnieka/ tā ģimenes uzturēšanā vai citiem ar šo uzņēmumu nesaistītiem mērķiem: 13% - visu uzņēmumu grupā, 19% - uzņēmumu, kas ir MUN maksātāji, grupā, 8% - uzņēmumu, kas maksā nodokļus vispārējā režīmā, grupā.Aptaujas dati arī liecina, ka salīdzinoši maza daļa uzņēmumu tuvākajos pāris gados plāno sasniegt apgrozījumu virs 100 tūkstoš eiro gadā – to norādīja 13% mazo uzņēmumu amatpersonas visu uzņēmumu grupā, 9% - uzņēmumu, kas ir MUN maksātāji, grupā, 17% - uzņēmumu, kas maksā nodokļus vispārējā režīmā, grupā.Mazo uzņēmumu attieksme pret nodokļu jautājumiemSaskaņā ar mazo uzņēmumu amatpersonu sniegtajām atbildēm lielākie šķēršļi uzņēmumu darbībai ir:* pašreizējais kopējais nodokļu apmērs – 36% vērtē, ka tas uzņēmumam rada ļoti lielas grūtības, un 30% - ka drīzāk lielas grūtības (kopā: 66%);
* pašreizējais darbaspēka nodokļu apmērs – attiecīgi 35% un 29% (kopā 64%);
* iedzīvotāju pirktspēja - attiecīgi 29% un 23% (kopā 52%).

Aptaujas dati liecina, ka lielākā daļa mazo uzņēmumu amatpersonu uzskata, ka Latvijā būtu jāsaglabā mikrouzņēmumu nodokļa režīms, turklāt to atbalsta arī lielākā daļa mazo uzņēmumu, kas nodokļus maksā vispārējā režīmā. Visu mazo uzņēmumu grupā mikrouzņēmumu nodokļu režīma saglabāšanu atbalsta 74% aptaujāto mazo uzņēmumu amatpersonu, uzņēmumu, kas ir MUN maksātāji, grupā – 91%, uzņēmumu, kas maksā nodokļus vispārējā režīmā, grupā – 59%.Aptaujas dati liecina, ka, izvēloties no vairākiem iespējamiem nodokļu režīmiem, uzņēmumi, kas šobrīd maksā MUN, visbiežāk par sev piemērotāko atzina pašreizējo MUN režīmu – to norādīja gandrīz 2/3 jeb 65% šīs grupas uzņēmumu amatpersonu.Savukārt mazie uzņēmumi, kas maksā nodokļus vispārējā režīmā, par sev piemērotāko atzina esošo vispārējo nodokļu režīmu - to norādīja gandrīz puse jeb 46% šīs grupas uzņēmumu amatpersonu. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildei ir nepieciešams paplašināt Valsts ieņēmumu dienesta funkcijas un uzdevumus. Nepieciešams izstrādāt un ieviest praksē sistēmu, kas ļautu Valsts ieņēmumu dienestam piekļūt mikrouzņēmuma kopējam kontam un saņemt no bankas informāciju par ceturkšņa apgrozījumu, kā arī par darbiniekam izmaksāto ienākumu (darba algu), ar konkrētās personas vārdu, uzvārdu, personas kodu un tai izmaksāto ienākumu (darba algu), kā arī ieturēt un maksāt no mikrouzņēmuma ceturkšņa apgrozījuma mikrouzņēmumu nodokli, izmantojot tiešā debeta metodi.  |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Valsts sekretārs J. Stinka

10.04.2017 12:00

2820

Jurušs, 67013044

Maris.Juruss@em.gov.lv